Jegyet kell váltani a kórház új parkolójába
Jegyautomata kerül az Erzsébet-kórház hamarosan elkészülõ új parkolójába Vásárhelyen. Az 50 férõhelyes létesítmény átadásával a Zrínyi utca kórház felõli oldalán sem lehet majd ingyen várakozni.
Hamarosan elkészül, és a tervek szerint még novemberben megnyitják az autósok elõtt a vásárhelyi Erzsébet-kórház új parkolóját. Az intézmény Zrínyi utca felõli részén kialakított 50 férõhelyes létesítmény átadásával módosul a parkolási rend. Minderrõl a legutóbbi közgyûlésen tárgyaltak a képviselõk. Az elképzelések között – a strandnál lévõ megoldáshoz hasonlóan – sorompós, beléptetõkártyás rendszer kialakítása is szerepelt, végül más döntés született.
– Mint ahogy a város többi részén, a kórház új parkolóját is a Városellátó Kft. üzemelteti, és automatából lehet majd óránként 140 forintért jegyet váltani – tudatta Magyar József, a Városellátó ügyvezetõ igazgatója. Bár volt arról szó, hogy bizonyos ideig ingyen parkoljanak az egészségügyi intézmény udvarán az autósok, ezt végül azért vetette el a közgyûlés, mert nem lehet ellenõrizni, valóban beteggel vagy vizsgálatra érkeznek-e, nem pedig a környéken lévõ üzletekbe – tette hozzá. – Másrészt a sorompós rendszer mintegy 5 millió forintba kerülne, ami az elõzetes számítások szerint több év elteltével sem térülne meg. A parkolóautomatára viszont egy fillért sem kell áldozni, mert megszûnt a fizetõparkolás a Balogh Imsi Sportcsarnok mélygarázsában, és az onnan leszerelt kerül a kórházhoz – mondta az ügyvezetõ. Az új parkoló megnyitásával megszüntetik a Zrínyi utcán, a kórház felõli oldalon az ingyenes parkolást, ott szintén fizetni kell majd, de rokkantparkolóhelyeket is kialakítanak.
Az Erzsébet-kórház egész területén szeretnék rendezni a parkolást – hallottuk Kallai Árpád fõigazgatótól. Az új létesítmény átadásával egyébként kétszer annyi autó tud majd megállni, mint eddig. A portán a beteget szállító magánszemélyek december elsejétõl kérhetnek ideiglenes behajtási engedélyt, ezzel azonban csak rövid ideig maradhatnak az intézmény területén, szigorúbban is ellenõrzik.
parkolás Hódmezõvásárhely parkoló